হৈমন্তী রক্ষিত
হৈমন্তী রক্ষিত দাশ (জন্ম ১৮ জুন; যিনি হৈমন্তী নামে বেশি পরিচিত) হলেন একজন বাংলাদেশী গায়িকা। তিনি বাংলাদেশী চলচ্চিত্র এবং টিভি অনুষ্ঠানগুলিতে গান গেয়েছেন। ১৯৯৩ সালে তিনি নজরুল সঙ্গীত গেয়ে নতুন কুঁড়িতে চ্যাম্পিয়ন হয়ে সবার নজরে আসেন। একই বছরে তিনি মহিলা ও শিশু বিষয়ক মন্ত্রণালয় আয়োজিত জাতীয় শিশু পুরস্কারে অংশ নিয়ে নজরুল সংগীত ও দেশ গানে প্রথম স্থান অর্জন করেন। হৈমন্তী বাংলাদেশের বেশ কয়েকটি টিভি ও রেডিও চ্যানেলের গান গেয়েছেন। তিনি বিভিন্ন আন্তর্জাতিক প্ল্যাটফর্মে স্টেজ সিঙ্গার হিসাবেও পরিচিত। বাপ্পা মজুমদারের সাথে তার প্রেমের ছোঁয়া এবং দেয়াল কাহিনী অ্যালবামের জন্য তিনি সবচেয়ে বেশি পরিচিত।